**אאודטסהורן** (באנגלית: **Oudtshoorn**) היא עיר בפרובינציית הכף המערבי שבדרום אפריקה, הממוקמת בין הרי סוורטברג מצפון להרי אוטניקה מדרום. זוהי העיר הגדולה ביותר באזור הקארו הקטן, עם כ-60,000 תושבים. כלכלת העיירה נשענת בעיקר על ענפי חקלאות היענים והתיירות. אאודטסהורן היא ביתם של אוכלוסיית היענים הגדולה בעולם.

היסטוריה
--------

בניין היסטורי בעיר
החקלאים הראשונים התיישבו בשנות ה-50 של המאה ה-18 והתבססו עד סוף המאה ה-18. בנוסף על גידול בעלי חיים, הם טיפחו חיטה ושעורה, הכינו יין וברנדי וגידלו טבק ומגוון פירות. בשנות ה-30 של המאה ה-19 השוק האזורי הפך לחופשי יותר, מה שתרם לשיגשוג האזור. בשנת 1838 הוחלט לבנות כנסייה במקום. ביום ראשון, 3 בנובמבר 1839, נחנכה הכנסייה ההולנדית החדשה. במשך 40 השנים הבאות, הכנסייה הייתה למעשה מרכז חיי הקהילה באזור.

בדצמבר 1847 נפתח "בית הספר לחקלאים", הראשון שנתמך על ידי המדינה. לפני כן, התושבים העשירים העסיקו מורים פרטיים, שעבודתם הייתה מורכבת בשל מצב הדרכים הירוד באזור, עלויות הלינה והמחסור המתמשך בעובדי משק. בשנת 1848, אאודטסהורן נוסדה רשמית כעיירה. בשנת 1858 הגיעו מתיישבים בריטים ראשונים לאאודטסהורן.

צמיחתה של אאודטסהורן הוגבלה בשל אספקת המים המעטה לאזור. בשנים הראשונות הובלו מים לעיירה בחביות, שנמכרו בשישה פני לדלי. הכלכלה המקומית התבססה בעיקר על גידול טבק ויענים. בצורת קשה ב-1865 שכנעה רבים מהמתיישבים לעבור לרפובליקה הדרום-אפריקאית. מפקד האוכלוסין מ-1865 הצביע על אוכלוסייה בת 1,145 נפשות.

חוות יענים באזור העיר
תעשיית היענים של אאודטסהורן התחילה בשנת 1864. נוצות היענים נחשבו אז לאביזרים אופנתיים בקרב האצולה האירופית. יצוא הנוצות הוביל לשגשוג הכלכלה המקומית. חקלאי האזור, שהבינו שהיענים רווחיות הרבה יותר מכל ענף אחר, נטשו את שאר היבולים שלהם ושתלו אלפלפות, ששימשו כמזון ליענים. עד 1877 כבר נערכו מכירות פומביות של נוצות גם באאודטסהורן עצמה. ייצור זרעים חקלאיים מיוחדים הוא המשמעותי ביותר בכלכלת המקום כיום, אך גידול יענים נותר עדיין משמעותי אף הוא.

הפריחה משכה אליה אוכלוסיית מהגרים יהודים גדולה של כ-100 משפחות (רובן ליטאיות שנמלטו מהפוגרומים הצאריים). כתוצאה מכך נודעה אאודטסהורן כ"ירושלים של אפריקה". בעיר נבנו שני בתי כנסת (ב-1888 וב-1896). ב-1904 נפתח בעיר בית הספר העברי הדרום אפריקאי הראשון. האוכלוסייה היהודית באאודטסהורן ירדה מ-1,073 ב-1918 ל-555 ב-1936, והמשיכה להתמעט מאז.

תעשיית היענים התאוששה לאט, בין השאר בגלל מלחמת הבורים בשנים 1899–1902.

השוק המקומי קרס ב-1914 בעקבות מלחמת העולם הראשונה. בתחילת המלחמה חיו באאודטסהורן 314,000 יענים, לעומת 32,000 ב-1930.

סוף מלחמת העולם השנייה פתח שווקים חדשים לעור ובשר היען, וכתוצאה מכך התעשייה התאוששה בסופו של דבר.

### שפעת העופות

בשנים 2004–2005 הייצוא הדרום אפריקאי פחת בכ-700 מיליון רופי כתוצאה מהתפרצות של שפעת העופות, שגרמה למותם של 26,000 ציפורים ו-400 עובדים.

באפריל, 2011 פרץ זן נוסף של שפעת העופות באאודטסהורן. כחברה בארגון העולמי לבריאות בעלי חיים, דרום אפריקה נדרשה על פי החוק הבינלאומי לשחוט ציפורים נגועות. כתוצאה מכך הומתו 38,000 יענים. האיחוד האירופי, שהיה אחראי ל-90% מיצוא בשר היען של דרום אפריקה, אסר על ייבוא בשר יען דרום אפריקאי. הדבר הביא לקשיים כלכליים לחוות היענים באזור. לחקלאים הוצע פיצוי כספי על ידי הממשלה, אך הפיצויים לא עזרו ועובדים רבים פוטרו. הענף הפסיד 108 מיליון רופי מדי חודש, והפסיד 1.2 מיליארד רופי בסך הכל בין אפריל 2011 לינואר 2012. גם התיירות נפגעה.

בינואר 2012, באאודטסהורן חיו יותר מ-200,000 יענים והעיר ייצרה 80% ממוצרי היענים בעולם. תעשיית היענים העסיקה ישירות 20,000 אנשים, והניבה 2,1 מיליארד רופי בשנה. 50% מהחקלאים בענף עזבו אותו עד 2013.

שפעת העופות חזרה לעיר באפריל 2013. בתקופה זו 50,000 יענים הומתו ונגרם נזק של 4 מיליארד רופי (שווה ערך ל-219 מיליון דולרים אמריקאיים).

דמוגרפיה
--------

לפי מפקד האוכלוסין של 2011, באאודטסהורן היו 61,507 תושבים. 70.9% מהאוכלוסייה תיארו את עצמם כ"צבעוניים", 15.3% כ"לבנים" ו-12.5% כ"אפריקאים שחורים". השפה השלטת היא אפריקאנס, המדוברת כשפת האם של 87.8% מהתושבים, בעוד ש-7.4% דוברי קוסה ו-2.6% דוברים אנגלית.

| **אוכלוסיית אודסהורן** |
| --- |
| **שנה** | **מספר תושבים** | **אחוז צמיחה** |
| 1865 | 1,145 |  |
| 1875 | 1,837 | 60.4% |
| 1891 | 4,386 | 138.8% |
| 1904 | 8,849 | 101.8% |
| 1991 | 48,570 | 448.9% |
| 1996 | 52,336 | 7.8% |
| 2001 | 55,205 | 5.5% |
| 2011 | 61,508 | 11.4% |
| 2017 | 67,295 | 9.4% |

קישורים חיצוניים
----------------

ויקישיתוף מדיה וקבצים בנושא **אאודטסהורן** בוויקישיתוף
* 

* אתר האינטרנט הרשמי של אאודטסהורן
* אאודטסהורן, באתר אנציקלופדיה בריטניקה (באנגלית)

הערות שוליים
------------

1. ↑  Vecchiatto, Paul (30 ביולי 2014). "DA heads to court on ANC failure to hand over Oudtshoorn council". נבדק ב-28 באוקטובר 2014. `{{cite web}}`:  (עזרה)
2. 1 2 3  van der Westhuizen, Lauren (14 באפריל 2011). "South Africa Says Suspends Exports of Ostrich Meat After Bird Flu Outbreak". נבדק ב-28 באוקטובר 2014. `{{cite web}}`:  (עזרה)
3. 1 2 3  Appel, André (1981). ""Aan de Grobbelaarsrivier" - 'n greep uit die vestigingsgeskiedenis van Oudtshoorn tot 1848" (PDF). *Boloka Institutional Repository*.
4. 1 2 3 4 5  Footprint. "Oudtshoorn in South Africa". אורכב מ-המקור ב-20 בספטמבר 2015. נבדק ב-28 באוקטובר 2014. `{{cite web}}`:  (עזרה)
5. 1 2  Frescura, Franco. "Oudtshoorn, prior to 1910". נבדק ב-28 באוקטובר 2014. `{{cite web}}`:  (עזרה)
6. 1 2 3 4  Cohen, Mike (10 ביולי 2012). "Bird flu endangers South African ostrich farming industry". נבדק ב-28 באוקטובר 2014. `{{cite web}}`:  (עזרה)
7. 1 2  "Game tourism- Oudtshoorn's ostriches charm tourists". 13 באוקטובר 2006. נבדק ב-28 באוקטובר 2014. `{{cite web}}`:  (עזרה)
8. 1 2  "The Synagogue in Oudtshoorn's CP Nel Museum". 23 במאי 2013. אורכב מ-המקור ב-30 באוקטובר 2014. נבדק ב-30 באוקטובר 2014. `{{cite web}}`:  (עזרה)
9. ↑  Becker, Alida (7 במאי 2000). "Birds of a Feather: How the ostrich climbed to the top of the bird world in the 20th century". נבדק ב-2 בדצמבר 2014. `{{cite web}}`:  (עזרה)
10. ↑  Nixon, Rob (במרץ 2000). *DREAMBIRDS: The Strange History of the Ostrich in Fashion, Food, and Fortune*. New York: Picador, USA. ISBN 0312245408. `{{cite book}}`:  (עזרה)
11. ↑  Manxamba, Sivuyile (3 בנובמבר 2005). "SA ostrich farmers fear bird flu". נבדק ב-28 באוקטובר 2014. `{{cite web}}`:  (עזרה)
12. 1 2 3  Fihlani, Pumza (13 בינואר 2012). "Bird flu empties South Africa's ostrich farms". נבדק ב-28 באוקטובר 2014. `{{cite web}}`:  (עזרה)
13. 1 2  Cruywagen, Vincent (9 בדצמבר 2014). "Bird flu kills off ostrich industry". נבדק ב-28 באוקטובר 2014. `{{cite web}}`:  (עזרה)
14. ↑  Robyn Curnow and Teo Kermeliotis (22 בפברואר 2012). "S. Africa ostrich industry hit by major bird flu outbreak". נבדק ב-28 באוקטובר 2014. `{{cite web}}`:  (עזרה)
15. ↑  "Bird flu batters SA ostrich farms". 20 בספטמבר 2011. נבדק ב-28 באוקטובר 2014. `{{cite web}}`:  (עזרה)
16. 1 2  iAfrica (10 באפריל 2013). "Officials confirm bird-flu case". נבדק ב-27 באוקטובר 2014. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007530804605171
* GND: 4314126-2
* LCCN: n92076309
* MusicBrainz: 91702d75-2894-4ebb-a6b8-4f82eb118848
* VIAF: 154913611
* WorldCat: lccn-n92076309

 |